Võtikvere
Võtikvere on küla Jõgeva maakonna Mustvee vallas. Enne Eesti omavalitsuste haldusreformi 2017. aastal kuulus küla Torma valda. 1977. aastal liideti Võtikvere külaga Ersiku ja Kolgametsa. Küla läbib Rakvere–Luige maantee, mis lõpeb külast lõunas Jõgeva–Mustvee maanteel. 2011. aasta rahvaloenduse andmetel oli külas elanikke 92, neist eestlasi 89 (96,7%). Küla juures oli Võtikvere mõis (Wottigfer).